Keane

**Keane** er et engelsk rockeband som for det meste spiller alternativ rock. Gruppen ble dannet i 1995 og består av Tom Chaplin (vokal), Tim Rice-Oxley (piano), Richard Hughes (trommer), og fra og med 2011 også Jesse Quin (bass). Bandet er blant annet inspirert av den norske poptrioen a-ha. Det har solgt mer enn 12 millioner album på verdensbasis.

Debutalbumet *[[Hopes And Fears]]* ble mottatt med gode kritikker, og ble av mange kritikere i norske aviser regnet som et av 2004s beste album, uansett sjanger. Det lå 61 uker på VG-lista og nådde 63&nbsp;000 solgte album i Norge, samt fem millioner solgte verden over.

Keane vant to priser under Brit Awards 2005; for beste britiske album (*Hopes And Fears*) og for beste britiske nykommer.

Neste album, *[[Under The Iron Sea]]*, som ble utgitt i 2006, ble ikke tatt like godt imot som det første.

I oktober 2008 ga bandet ut sin tredje plate (sett bort ifra konsertutgivelser) med tittelen *Perfect Symmetry*.

I mai 2010 ga Keane ut EP-en *Night Train*, som var et eksperiment med forskjellige musikksjangere. Blant annet en duett med rapperen K-Naan, og en sang sunget av pianist og låtskriver i bandet, Tim Rice-Oxley, er å finne på denne EP-en.

7. mai 2012 utkom det fjerde studioalbumet, *[[Strangeland]]*.

Alle Keanes fem album (inkludert EP-en *Night Train*) har gått rett til topps på albumlistene i Storbritannia.

I forbindelse med sitt 10-årsjubileum i 2013, ga bandet ut et *Greatest hits*-album, kalt *The best of Keane*. Det inneholder de største hitlåtene fra Keane gjennom disse ti årene, samt to helt nye sanger.

Den 14. oktober 2016 ga Keanes vokalist Tom Chaplin ut sin første soloplate, *The Wave*. Keane-medlemmene bekrefter at de har pause fra bandet, men understreker at bandet ikke er oppløst, men vil gi ut mer musikk i fremtiden. Tom Chaplin ga året etter også ut en jule-CD, *Twelve tales of Christmas*.

I 2016 ble også en ny Keane-sang utgitt, tittellåten til filmen *[[A Monster Calls]]*. Filmens regissør J. A. Bayona har også regissert musikkvideoen til Keane-låten «Disconnected». Låtskriver Tim Rice-Oxley  brukte mye tid på filmsettet under innspillingen av filmen for inspirasjon til låten «Tear Up This Town».

Sent i 2018 begynte Keane å hinte om comeback, noe som ble bekreftet i januar 2019. Albumet *[[Cause and Effect]]* ble utgitt 20. september 2019. Den første låten, «The way I feel», ble lansert under et radiointervju 6. juni.

## Band-medlemmer

* Tom Chaplin (vokal)
* Richard Hughes (trommer)
* Tim Rice-Oxley (piano, låtskriver)
* Jesse Quin (bass, ble offisielt medlem av Keane i februar 2011)
* Dominic Scott (gitar, forlot bandet i juli 2001)

## Diskografi

### Singler
#*Call Me What You Like* (2000)
#*Wolf At The Door* (2001)
#*Everybody's Changing* (2003)
#*This Is The Last Time* (2003)
#*Somewhere Only We Know* (2004)
#*Everybody's Changing* (2004) (made again)
#*Bedshaped* (2004)
#*This Is The Last Time* (2004) (made again)
#*Bend And Break* (2005)
#*Atlantic* (2006)
#*Is It Any Wonder?* (2006)
#*Crystal Ball* (2006)
#*Nothing In My Way* (2006)
#*A Bad Dream* (2007)
#*The Night Sky* (2007)
#*Spiralling* (2008)
#*The Lovers Are Losing* (2008)
#*Perfect Symmetry* (2009)
#*Better Than This* (2009)
#*Stop For A Minute* (2010)
#*Silenced By The Night* (2012)
#*Disconnected* (2012)
#*Sovereign Light Café* (2012)
#*Higher Than The Sun* (2013)
#*Won't Be Broken* (2014)
#*Tear Up This Town* (2016)
#*The Way I Feel* (2019)
#*Love Too Much* (2019)
#*Stupid Things* (2019)

### Album
#*[[Hopes and Fears]]* *(Island)* – Utgitt 10. mai 2004; *([[Storbritannia]]: #1, [[Billboard 200]]: #45, [[Norge]]: #2)*
#*[[Under The Iron Sea]]* *(Island)* – Utgitt 12. juni 2006; *([[Storbritannia]]: #1, [[Norge]]: #3)*
#*Perfect Symmetry* *(Island)* – Utgitt 13. oktober 2008; *([[Storbritannia]]: #1, [[Norge]]: #7)*
#*[[Strangeland]]* *(Island)* – Utgitt 07. mai 2012; *([[Storbritannia]]: #1, [[Norge]]: #4)*
#*[[The best of Keane]]* *(Island)* – Utgitt 11. november 2013
#*[[Cause and Effect]]* *(Island)* – Utgitt 20. september 2019

### EP
#*Night Train EP* *(Island)* – Utgitt 10. mai 2010; *([[Storbritannia]]: #1)*

## Referanser




## Eksterne lenker
* 
* Keaneshaped.co.uk &ndash; Britisk fanside
* Keane.at &ndash; fanside
* Keane.fr &ndash; Fransk fanside
* Keane.free.fr &ndash; Fransk fanside
*